Nígbà tí mo wí fún un kí ó fún wa ní ìmọ̀ọ̀ràn ọ̀nà tí a lè gbà ó wí fún wa wí pé ìmọ̀ràn tí òun lè fún wa ni wí pé kí á jókòó sí ọ̀dọ̀ òun kí á máa ṣiṣẹ́ kí á sì máa jẹun láraiṣẹ́ wa. Lẹ́hìn tí ó wí báyìí tán Ènìyàn-ṣe-pẹ̀lẹ́ tún ṣe ìbéèrè lọ́wọ́ rẹ̀, ó ní kí ó sọ àwọn ohun tí ó lè jẹ́ ìṣóro lójú ọ̀nà fún wa, ọkùnrin náà sí ka àwọn ìṣòro ojú ọ̀nà sílẹ̀ ó ní a ó kọjá ìlú àwọn ejò níbi tí Òjàláìbínú ti ń ṣe ọba wọn àti pé bí a kò bá ṣọ́ra a lè sọ ẹ̀mí wa nù sí ibẹ̀, lẹ́hìn èyí ó tún sọ fún wa pé a óò dé ibi tí àwọn ọmọbìnrin méje kan wwà tí wọ́n máa ń lé ara wọn kiri títí ọjọ́ ayé wọn àti wí pé bí a bá wo apá ọ̀dọ̀ wọn tí a rí tí wọ́n ń ṣe, bí a fẹ́ bí a kọ̀ a óò máa bá wọn ṣiré náà a kò sì ní í lè kúrò níbẹ̀ láéláé. Ó tún sọ onírúurúu àwọn nǹkan mìíràn tí yóò jẹ́ ìṣòro fún wa; ó sọ̀rọ̀ nípa àwọn iwin burúkú àti àwọn ẹyẹ àjèjì, àwọn ẹranko ajẹ̀nìyàn àti àwọn kòkòrì olóró. Bẹ́ẹ̀ ni Baba-onírùngbọ̀n ka gbogbo nǹkan búburú wọn-ọnnì sílẹ̀ tí wọ́n lè jẹ́ ìdíwọ́ lójú ọ̀nà bì a bá wí pé dandan à ń lọ.
Nigba ti mo wi fun un ki o fun wa ni imooran ona ti a le gba o wi fun wa wi pe imoran ti oun le fun wa ni wi pe ki a jokoo si odo oun ki a maa sise ki a si maa jeun laraise wa. Lehin ti o wi bayii tan Eniyan-se-pele tun se ibeere lowo re, o ni ki o so awon ohun ti o le je isoro loju ona fun wa, okunrin naa si ka awon isoro oju ona sile o ni a o koja ilu awon ejo nibi ti Ojalaibinu ti n se oba won ati pe bi a ko ba sora a le so emi wa nu si ibe, lehin eyi o tun so fun wa pe a oo de ibi ti awon omobinrin meje kan wwa ti won maa n le ara won kiri titi ojo aye won ati wi pe bi a ba wo apa odo won ti a ri ti won n se, bi a fe bi a ko a oo maa ba won sire naa a ko si ni i le kuro nibe laelae. O tun so oniruuruu awon nnkan miiran ti yoo je isoro fun wa; o soro nipa awon iwin buruku ati awon eye ajeji, awon eranko ajeniyan ati awon kokori oloro. Bee ni Baba-onirungbon ka gbogbo nnkan buburu won-onni sile ti won le je idiwo loju ona bi a ba wi pe dandan a n lo.